als_Latn bos_Latn ron_Latn
Nga Blendi Salaj
Mjaftoi nje dite dhe problemi i nje predatori seksual, qe kerkon seks per pune nga zyrat e Partise Socialiste ne Sarande, u zgjidh. Vete Kryeministri Rama i ka vene kapakun ceshtjes me nje postim ne Twitter, ku ne 140 karaktere apo me pak, u mor me gangrenen e punesimit permes sherbimit ndaj partise ne pushtet.
Kryeministri e kishte trajtuar kete ceshtje jo pak here kur ishte ne opozite, duke premtuar se do ta shfaroste fenomenin. As e ka cekur dot! Mungesa e vleresimit, mungesa e gares se ndershme dhe shperblimi i ushtareve te partise, duke i vendosur ne pozicione kyce, eshte ne mendimin tim nje beteje e harruar pa nisur. Duke larguar Agronin nga partia nuk zgjidhet asgje. Ky veprim dhe deklaratat patetike per shtyp me kujtuan ate batuten e dobicit te hedhur ne ferre nga filmi i famshem.
Ky fenomen korrupsioni i punesimit permes deputeteve vijon me i forte se kurre, edhe ne ditet e Edi Rames si Kryeminister. eshte diçka qe ka te beje drejtpersedrejti me cilesine e jetes, e jo vetem te administrates ne Shqiperi. Sot eshte me mire te jesh servil sesa i ndershem, me mire besnik sesa parimor, me mire idiot i partise sesa me koke mbi supe. Ketu mendoj se sharra kryeministrore ka ngecur ne gozhden proverbiale. Kryeministri mund te kete perlat, por eshte i rrethuar nga derrat. I lidhur, nga servilizmi i njerezve te tij, si Guliveri nga liliputet.
Problemi qe Kryeministri nuk adreson, nuk eshte tek epshet pedofilike te nje njeriu, por te sistemi qe i jep pushtet ketij takemi, e qe ben qe populli ta zgjidhe hallin te zyra e deputetit, e jo te zyrat e shtetit. Pyetja lind, pse duhen Zyrat e Punes, derisa puna gjendet ne menyren e Agron Canes? Provojeni vete, eshte pothuajse e pamundur te gjesh dike qe beson te punesimi me merite – dhe kjo nuk mund te jete nje rastesi. Njerezit mendojne keshtu, sepse keshtu eshte.
Kaq per fiaskon e fundit ne marredheniet me publikun. Kjo do t’i kete efektet te gjata dhe demin ne imazh do ta kete te rende. Sado ta bejne lanet ne media, çakej si ky jane gjaku ne venat elektorale te partive politike ne Shqiperi. Si efekt anesor mund te permendim se u desh nje pedofil per te shpetuar nje guvernator.
/ Gazeta Shqip /
war_Latn als_Latn als_Latn als_Latn als_Latn als_Latn als_Latn